**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr.** **76.486/28.11.2023**

**REFERAT DE APROBARE**

privind aprobarea noii durate de implementare și a cheltuielilor estimate aferente finalizării proiectului cu titlul „Școala de Arte și Meserii modernizare și reabilitare integrală, ateliere – Liceul Tehnologic Gheorghe Șincai„ finanțat în cadrul

Programului Operațional Regional 2014-2020-

Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe axa prioritară 4 este si 4.5 - Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare.

Municipiul Târgu Mureș fiind eligibil conform Ghidului solicitantului, a elaborat o cerere de finanţare cu titlul: *„***Școala de Arte și Meserii modernizare și reabilitare integrală ateliere-Liceul Tehnologic Gheorghe Șincai***.*

Proiectul are ca scop îmbunătățirea calității infrastructurii de educație, pentru asigurarea unui proces educațional la standarde europene și a creșterii participării populației școlare la procesul educațional, totodată participând la atingerea obiectivelor orizontale în domeniul egalității de șanse, protejarea mediului și dezvoltare durabilă.

**Situația existentă a proiectului**

În vederea implementării contractului de finanțare nr. 5002 / 20.12.2019, până în prezent s-au semnat următoarele contracte în vederea implementării proiectului:

|  |  |  |  |
| --- | --- | --- | --- |
| **Nr. crt.** | **Tipul achiziției** | **(Nr. contract+ Sc câștigătoare)** | **Valoarea**  **Contractată lei** |
|  | Achiziție servicii de consultanta în vederea pregătirii si elaborării cererii de finanţare | 1.Finalizata  Nr. Contract 122/30.08.2017+ SC Fip Consilting SRL | 13.536,25 |
|  | Achiziție servicii de proiectare în vederea elaborării documentației tehnico-economice | 1. Finalizată  Nr. Contract 198/01.11.2017  SC Consiliere Financiara MB SRL | 116.025,00 |
|  | Achiziție servicii de management de proiect | 1. Finalizată Nr. contract 66/ 08.07.2020, SC Media Marketing SRL | 140.420,00 |
|  | Achiziție servicii de consultanta în vederea realizării procedurilor de achiziție publica | 1. Finalizată Nr. contract 88/ 28.07.2020, SC Public Procurement Professional SRL | 65.450,00 |
|  | Achiziția serviciilor de informare-publicitate | 1. Finalizată Nr. 91/ 30.07.2020, SC Oracler Advertising SRL | 19.242,30 |
|  | Achiziția de servicii de audit financiar | 1: Finalizată Nr. 83/ 22.07.2020, Cabinet de expertie Contabile Iosof Susana Irina | 29.000,00 |
|  | Achiziție Proiectare, asistenta tehnica si execuție lucrări aferente proiectului | 1. Finalizată contract nr. 12/23.03.2022 Asocierea SC KRONOS LIFE CONSTRUCT SRL lider – SC CONSTRUCT CC SRL Asociat – SC IMPREXIS BUILDING SRL Asociat | 10.210.374,93 |
|  | Achiziție Dotări aferente proiectului | În curs de realizare- atribuite 2 Loturi din 5 | 1.744.056,86 |
|  | Achiziție Verificare tehnica de calitate a Proiectului tehnic si a detaliilor de execuție | 1. Finalizată contract nr. 53/27.05.2022 SC Centrul de consultanta Bistrita SRL | 33.082,00 |
|  | Achiziția serviciilor de supervizare | 1. Finalizata, contract nr. 125/05.08.2022 – SC Baustel Construct SRL | 89.250,00 |

**Probleme întâmpinate in implementarea proiectului**

În prezent ne confruntăm cu întârzieri în ceea ce privește implementarea activităților proiectului față de termenul inițial estimat în Cererea de finanțare, întârzieri care au intervenit ca urmare a întârzierilor înregistrare în desfășurarea procedurilor de achiziție a serviciilor de proiectare, execuție lucrări și asistență tehnică din partea proiectantului.

Detaliem principalele probleme sesizate, întâmpinate de către beneficiar în această perioada:

* Contractul de finanțare a fost semnat cu întârziere față de data estimată în Cererea de finanțare;
* Un alt factor ce a dus la întârzierea procedurilor a fost prelungirea stării de urgență pe teritoriul României până în data de 15 mai 2020 și a declarării stării de alertă în scopul prevenirii răspândirii COVID – 19. Ca urmare, Municipiul Târgu Mureș a luat măsuri pentru limitarea riscului de contaminare cu noul Coronavirus, amânând/reprogramând activitățile aferente proiectului cu privire la realizarea procedurilor de achiziție. Totodată, la nivelul Beneficiarului a apărut problema lipsei de personal întrucât o parte din angajații departamentului de achiziții au fost depistați pozitiv cu virusul SARS Cov 2, activitatea fiind blocată temporar;
* Pentru respectarea prevederilor legale din Legea 10/1995 republicată, privind calitatea în construcții și Hotărârea 348/2020 pentru modificarea şi completarea Hotărârii Guvernului nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgență a Guvernului nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naționale aferente acestora, UAT Municipiul Târgu Mureș a decis separarea achiziției Proiect Tehnic + Achiziție verificare PT + Achiziția de asistență tehnică din partea proiectantului + Achiziția execuție lucrări + organizarea de șantier + Achiziția de echipamente, dotări și active necorporale, in 3 proceduri distincte de achiziții:

1. Proiectare, asistență tehnică și execuție lucrări;
2. Dotări și echipamente fără montaj;
3. Servicii de verificare PT.

Întârzierea întâmpinată în achiziția proiectantului și executantului determină și întârzierea procedurilor de achiziții pentru serviciile de verificare PT, achiziția dotărilor și echipamentelor fără montaj precum și servicii de dirigenție de șantier.

Achiziția PT+executie lucrări s-a anulat, motivul anulării fiind neconformitatea ofertelor depuse. Procedura a fost reluata in noiembrie 2021 si finalizata in data de 23.03.2022.

A fost emis Ordinul de începere a lucrărilor nr. 6757 in data de 31.01.2023.

Ca urmare a celor de mai sus durata de execuție a lucrărilor (16 luni) și durata totală a contractului (19 luni) nu se încadrează în termenul final de implementare a proiectului.

A fost primită Notificarea de avizare a PT-ului de către ADR Centru, Nr. 8826 / 09.03.2023

S-a solicitat aprobarea noului buget al proiectului, actualizat in urma aprobării Proiectul tehnic, precum si a contractelor de prestări servicii încheiate, respectiv:

- actualizarea sumelor aferente investiției de baza, care fac obiectul contractului de proiectare si execuție lucrări nr. 12/23.03.2022 încheiat cu Asocierea Kronos Life Construct SRL si Construct CC SRL:

- actualizarea valorilor aferente capitolului 3 din cadrul devizului cu valoarea contractata a serviciilor,

- transferul sumelor eligibile repartizate in cadrul cererii de finanţare proporțional pe fiecare categorie de cheltuială, pentru investiția de bază, respectiv linia bugetara 4.1 pentru a acoperi o parte din necesarul acestei categorii. Se vor transfera către linia 4.1 Construcții și instalații sumele eligibile din celelalte capitole bugetare care nu au fost încă solicitate la decontare sau care nu se pot realiza in acest an.

Având în vedere imposibilitatea de a finaliza proiectul in totalitate până la data de 31.12.2023 și aprobarea acestuia în lista proiectelor nefuncționale, conform Ordonanței de Urgentă nr. 36/2023, s-a solicitat reîncadrarea cheltuielilor eligibile si neeligibile in cadrul liniei bugetare 4.1 Construcții și instalații propuse la nivel de proiect tehnic, pentru a putea solicita la decontare cheltuieli eligibile care se vor putea executa în acest an.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit.i din OUG 36/2023 proiectul „Școala de Arte și Meserii modernizare și reabilitare integrală, ateliere – Liceul Tehnologic Gheorghe Șincai„ a fost propus ca și proiect nefuncțional care se va finaliza înainte de 31.12.2026.

Un proiect poate fi declarat nefuncțional dacă sunt îndeplinite cumulativ următoarele condiții:

a) proiectul nu a fost finalizat fizic sau, după caz, nu a fost implementat integral până la data de 31 decembrie 2023 şi/sau nu contribuie la obiectivele priorităților relevante;

b) cheltuielile efectuate de beneficiar pentru implementarea şi operaționalizarea proiectului după data de 31 decembrie 2023 se suportă din bugetul propriu;

c) proiectul nu face parte din categoria proiectelor etapizate;

d) bugetul total al proiectului este de peste 1 milion de euro, la cursul inforeuro de la data încheierii contractului de finanţare.

Conform art. 15 din OUG36/2023

ART. 15 (1) Plățile pentru proiectele nefuncționale sunt eligibile pentru a fi declarate/certificate la Comisia Europeană dacă sunt suportate de beneficiarii proiectelor şi plătite de aceștia până la data de 31 decembrie 2023 şi în conformitate cu regulile de eligibilitate specifice programului operațional 2014 - 2020/programului CT 2014 - 2020 aferent.

(2) Plățile efectuate de beneficiari ulterior datei de 31 decembrie 2023 pentru proiectele nefuncționale sunt efectuate pentru finalizarea fizică şi implementarea acestora. Acestea reprezintă cheltuieli neeligibile în cadrul programelor operaționale finanţate din fonduri europene în perioada de programare 2014 - 2020 şi în perioada de programare 2021 - 2027 şi sunt suportate de beneficiarii proiectelor din bugetul propriu.

Conform art. IV din Instrucțiunea nr.207/31.10.2023 AMPOR, beneficiarii care solicită încadrarea proiectelor ca nefuncționale și prelungirea duratei peste data de 31.12.2023, în vederea finalizării integrale a activităților din fonduri proprii și atingerii indicatorilor, rezultatelor și obiectivelor propuse au față de Autoritatea de Management unele obligații:

* Inițierea până cel târziu la data de 10.12.2023, în SMIS 2014-2020 (flux Act adițional) o solicitare de prelungire a duratei proiectului, în scopul finalizării acestuia, din fonduri proprii, până la data de 31.12.2026
* De a-și asuma obligațiile prevăzute de Anexa 17 al Instrucțiunii 207/31.10.2023
* Odată cu solicitarea de prelungire a duratei proiectului se va depune obligatoriu de către beneficiar Hotărârea Consiliului Local de aprobare a finalizării proiectului și a cheltuielilor estimate legate de acesta în vederea asigurării funcționalității acestuia.

Prin urmare este necesar a se aproba o hotărâre a consiliului local privind prelungirea duratei de implementare a proiectului până în 31.12.2026 și reafirmarea susținerii cheltuielilor neeligibile din bugetul local pentru acest proiect.

|  |  |  |  |  |
| --- | --- | --- | --- | --- |
| Nr. crt. | Surse de finanțare | Suma aprobată în BVC 2023  Lei | Plăți estimate până la 31.12.2023 | Plăți estimate până la finalizarea investiției |
| I | **Valoarea totală a cererii de finanţare, din care:** | **13.749.827,27** | **6.422.826,14** | **7.327.001,13** |
| I.a | Valoarea totală neeligibilă, inclusiv TVA aferent | 9.625.977,70 | 2.298.976,57 | 7.327.001,13 |
| I.b | Valoarea totala eligibilă | 4.123.849,57 | 4.123.849,57 | 0 |
| II. | **Contribuția proprie, din care:** | 9.708.454,69 | **2.427.000,80** | **7.327.001,13** |
| II.a | Contribuția solicitantului la cheltuieli eligibile | 82.476,99 | 82.476,99 | 0 |
| II.b | Contribuția solicitantului la cheltuieli neeligibile, inclusiv TVA aferent | 9.625.977,70 | 2.344.523,81 | 7.327.001,13 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea finalizării proiectului și a cheltuielilor estimate aferente proiectului *„*Școala de Arte și Meserii modernizare și reabilitare integrală ateliere-Liceul Tehnologic Gheorghe Șincai”*.*

**DPFIRURPL SPFI**

**Director Șef Serviciu**

**Costașuc Irma Ijac Dana**

**Direcția Școli**

**Director executiv adj.**

**Lobonț Horațiu**

Întocmit. Sztancs Erzsebet

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

**Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea noii durate de implementare și a cheltuielilor estimate aferente finalizării proiectului cu titlul „Școala de Arte și Meserii modernizare și reabilitare integrală, ateliere – Liceul Tehnologic Gheorghe Șincai„ finanțat în cadrul

Programului Operațional Regional 2014-2020

***Consiliul local al municipiului Târgu Mureş, întrunit în şedinţă extraordinară de lucru,***

**Având în vedere:**

Referatul de aprobare nr.76.486 din data de 28.11.2023 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, privind aprobarea noii durate de implementare și a cheltuielilor estimate aferente finalizării proiectului cu titlul „Școala de Arte și Meserii modernizare și reabilitare integrală, ateliere – Liceul Tehnologic Gheorghe Șincai„ finanțat în cadrul Programului Operațional Regional 2014-2020

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr.4956/09.12.2019 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 4, Prioritate de investiții 4.4, Obiectiv Specific 4.5 Creșterea calității infrastructurii educaționale relevante pentru piața forței de muncă

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** noua durată de implementare și a cheltuielilor estimate aferente finalizării proiectului cu titlul ”Școala de Arte și Meserii modernizare și reabilitare integrală, ateliere – Liceul Tehnologic Gheorghe Șincai„ finanțat în cadrul Programului Operațional Regional 2014-2020 astfel:

**alin.(1). Se aprobă** implementarea activităților proiectului cu titlul „Școala de Arte și Meserii modernizare și reabilitare integrală, ateliere – Liceul Tehnologic Gheorghe Șincai„ ", după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2026 *(proiect nefuncțional)*.

**alin.(2). Se aprobă** susținerea de la bugetul local după data de 31 decembrie 2023 a tuturor cheltuielilor necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

**Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Scoli prin Serviciul Investiții, Reparații, Școli, Biserici și Spitale.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Direcției Școli

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**